Φιλόθεος Βουζουνεράκης

Ο Φιλόθεος Β΄ (κατά κόσμον Ιωάννης Βουζουνεράκης, Ιεράπετρα, 1927 - Κουτσουνάρι Λασιθίου, 15 Δεκεμβρίου 1993) ήταν Έλληνας ιεράρχης του Οικουμενικού Πατριαρχείου και της Εκκλησίας της Κρήτης, ο οποίος διετέλεσε Μητροπολίτης Ιεραπύτνης και Σητείας από το 1961 ως τον αδόκητο θάνατό του, σε τροχαίο δυστύχημα που έγινε υπό μυστηριώδεις συνθήκες το 1993. 

 Βιογραφικά στοιχεία 
 Καταγωγή και οικογένεια 
Γεννήθηκε στην Ιεράπετρα το 1927. Το κοσμικό του όνομα ήταν Ιωάννης Βουζουνεράκης.Κοιμηθέντες αρχιερείς το 1993 , ιστοσελίδα Μάρκου Μάρκου, ανάκτηση 17-2-2013. Ο πατέρας του καταγόταν από το Ορεινό, στα σύνορα της Σητείας με την Ιεράπετρα και η μητέρα του από την Ιεράπετρα, κόρη του ιερέα παπα-Γεωργίου Συμιανάκη ή Παπαγεωργίου. 

Ολοκλήρωσε τις εγκύκλιες σπουδές του στην Ιεράπετρα. Σπούδασε θεολογία στη Θεολογική Σχολή της ΧάλκηςΜνημόσυνο για τα 19 χρόνια από την εκδημία του μακαριστού Μητροπολίτου Φιλοθέου Βουζουνεράκη και τεσσαρακονθήμερο Μνημόσυνο του Άρχοντος Πρωτοψάλτη Σταματίου Αρώνη, ανάκτηση 17-2-2013. και σπούδασε επίσης στη Φιλοσοφική Σχολή του Αριστοτελείου Πανεπιστημίου Θεσσαλονίκης. 

 Ιερατική σταδιοδρομία 
Ενόσω σπούδαζε στην Θεολογική Σχολή της Χάλκης το 1947, χειροτονήθηκε διάκονος και πρεσβύτερος από τον Σχολάρχη της Σχολής, Μητροπολίτη Νεοκαισαρείας Χρυσόστομο, και υπηρέτησε ως εφημέριος εκεί μέχρι την αποφοίτησή του το 1951. Στο διάστημα 1951-1956, την περίοδο που σπούδαζε στο Αριστοτέλειο Πανεπιστήμιο, υπηρέτησε ως εφημέριος στην Μητρόπολη Θεσσαλονίκης. Το 1956, επέστρεψε στην Κρήτη και ορίστηκε Πρωτοσύγκελλος της Μητροπόλεως Κρήτης. Τον Νοέμβριο του 1957, μαζί με τον Μητροπολίτη Κρήτης Ευγένιο, συμμετείχε στην εξόδιο ακολουθία του Νίκου Καζαντζάκη. 

 Αρχιερατεία 
Τον Ιούλιο του 1961, εξελέγη και χειροτονήθηκε Επίσκοπος Ιεραπύτνης και Σητείας, σε διαδοχή του πνευματικού του πατέρα, Επισκόπου Φιλοθέου Α΄ (Μαζοκοπάκη). Τον επόμενο χρόνο, με την ανύψωση από το Οικουμενικό Πατριαρχείο των επαρχιούχων επισκοπών της Κρήτης σε μητροπόλεις, ο Φιλόθεος προήχθη σε μητροπολίτη. 

 Θάνατος 
Σκοτώθηκε σε τροχαίο δυστύχημα όταν προσέκρουσε με καινούργιο αυτοκίνητο σε ένα φορτηγό που βγήκε ξαφνικά στο δρόμο στην ευθεία του Κουτσουναρίου υπό περίεργες συνθήκες σε μια εποχή που υπήρχε αβεβαιότητα για το μέλλον της Μονής Τοπλού. Υπόθεση Μονής Τοπλού : Ο θάνατος του μητροπολίτη και οι περίεργες συμπτώσεις- εφημερίδα Πατρίς, ανάκτηση 17-2-2013. Ο Φιλόθεος φερόταν να ήταν αντίθετος στα σχέδια για επενδύσεις στη Μονή Τοπλού και ήταν άριστος οδηγός. Η υπόθεση έκλεισε σύντομα.

 Παραπομπές 

Φιλοθεος